**Δραστηριότητα: Τα πολλά R**

Χωρίζουμε την τάξη σε μικρές ομάδες –συνήθως τετράδες ανά δύο θρανία.

Μοιράζουμε το **φύλλο εργασίας R** και ζητάμε να ταξινομήσουν τις προτάσεις κατά σειρά σπουδαιότητας. Η σπουδαιότητα καθορίζεται από την εκάστοτε ομάδα και υποστηρίζεται με επιχειρήματα.

Δίνουμε στις ομάδες περίπου 12-15 λεπτά να κάνουν την ιεράρχηση και να καταγράψουν για κάθε επιλογή τους τους λόγους για τους οποίους έκαναν αυτή την ιεράρχηση και όχι κάποια διαφορετική. Ένας από την ομάδα παρουσιάζει τις απόψεις της.

Εμείς στον πίνακα γράφουμε σε ένα πίνακα διπλής εισόδου τις επιλογές των ομάδων και κατά το κλείσιμο σχολιάζουμε κατά πόσο συμπίπτουν οι επιλογές ή όχι και για ποιους λόγους πιθανώς υπάρχουν αυτές οι επιλογές ιεράρχησης.

Οι ομάδες, ενδεχομένως, θα μπορούσαν να ανακαλύψουν άλλη μια διαφορετική μορφή διαχείρισης των αποβλήτων/απορριμμάτων

Υποβοηθούμε τον διάλογο μεταξύ των ομάδων ώστε να ακουστούν επιχειρήματα και αντεπιχειρήματα.

**Φύλλο εργασίας R**

|  |  |
| --- | --- |
| **Ανακυκλώνω,** δηλαδήμετατρέπω σε πρώτες ύλες από τις οποίες παράγονται νέα προϊόντα, υλικά που είναι άχρηστα ή ανεπιθύμητα για εμένα. | **Επαναχρησιμοποιώ,** δηλαδή, χρησιμοποιώ εγώ όπως είναι, χωρίς να τα αλλάζω, αντικείμενα ή υλικά που είναι άχρηστα για άλλους. |
| **Ξανασκέφτομαι** αν μου είναι απολύτως απαραίτητο το υλικό, αντικείμενο ή προϊόν που σκέφτομαι να αγοράσω. Συνυπολογίζω στην απόφασή μου πολλές πλευρές της παραγωγής και της απόρριψης αυτού του προϊόντος | **Μειώνω** τα παραγόμενα από εμένα απορρίμματα είτε αγοράζοντας προϊόντα χωρίς συσκευασία ή με λίγη συσκευασία ή αποφεύγω την αγορά προϊόντων με υπερβολική συσκευασία. |
| **Αρνούμαι** να αγοράσω προϊόντα που είτε έρχονται από πολύ μακριά, είτε παράγονται με τρόπους που προκαλούν καταστροφή στο περιβάλλον, στον άνθρωπο και στα ζώα και που έχουν υπερβολική συσκευασία χωρίς αυτή να είναι απαραίτητη. | **Επιδιορθώνω** όσα αντικείμενα μπορούν να επιδιορθωθούν με λογικό κόστος, αντί να τα πετάω ως άχρηστα και να αγοράζω καινούργια, ακόμη κι αν το καινούργιο μου φαίνεται φτηνότερο. Μου φαίνεται, διότι δεν συμπεριλαμβάνει στην τιμή του, το κόστος καταστροφής του περιβάλλοντος που προκαλείται από την παραγωγή και από την απόρριψή του. |
| ……………………. |  |

**Πίνακας διπλής εισόδου για το Φύλλο Εργασίας 2**

|  |  |  |  |  |
| --- | --- | --- | --- | --- |
| **Ομάδα** | **1η επιλογή** | **2η επιλογή** | **3η επιλογή** | **Τελευταία επιλογή** |
| **1η3** |  |  |  |  |
| **2η** |  |  |  |  |
| **3η** |  |  |  |  |
| **4η** |  |  |  |  |
| **5η** |  |  |  |  |